Giovanni Caboto
Store norske leksikon,Geografi,Oppdagelsesreiser
Giovanni Caboto var en italiensk sjøfarer og oppdagelsesreisende. Han ble trolig født i Genova, ble i 1476 borger av Venezia og kom som levantkjøpmann til Mekka. Han dro i 1484 til England og fikk i 1496 for seg og sine tre sønner kongelig patent av Henrik 7 på å søke en vestlig vei til Asia samt å utforske og ta i besittelse alle ukjente land han måtte oppdage.
I 1497 seilte han og sønnen Sebastiano ut med skipet Matthew og nådde 24. juni samme år det amerikanske fastland (Labrador), altså før Columbus nådde kysten av Mellom-Amerika.I 1498 seilte han ut fra Bristol på en ny reise med fem skip, rundt Kapp Farvel, over Davisstredet, og nådde muligens til Cape Hatteras i Nord-Amerika, men dette er omdiskutert. Det er også usikkert om han kom tilbake fra denne ekspedisjonen. Les mer i Store norske leksikon oppdagelsesreiser Nord-Amerikas historie Canadas historie